Täiesti uue Avant 200-seeria tootmine algab Soomes, Ylöjärvil asuvas Avant Tecno tehases 2016. aasta jaanuaris. See kompaktne universaallaadur on suurepärane abimees mitmesugustel isetehtavatel töödel, samuti professionaalses kinnistu- ja maastikuhoolduses, maastikukujunduses jms töödel. Avant 200-seeria on suurepärane tööriist professionaalidele kohtades, kus ruumi napib ja on vaja kerget masinat, samuti suudab see hakkama saada väiksemate lammutustöödega.
#000001
"Uus Avant 200-seeria pakub eeskätt rohkem võimsust, kasutajasõbralikkust ja lisavarustust. Lisaks sellele on suurendatud kasutusmugavust ja ohutust. Kuna paljudel turgudel on põhiliseks tarbijaskonnaks kodukasutajad, oli kasutajasõbralikkus uue 200-seeria konstrueerimisel esmatähtis. Masinaga töötamine peab olema lihtne ka neile, kes ei ole professionaalsed kasutajad. Uuel seerial on näiteks täiustatud kiirhaakesüsteem töövahenditele, parem nähtavus, ruumikam juhikoht ja näidikulaual uus mitmeotstarbeline näidik," selgitab müügidirektor Jani Käkelä.
Uue Avant 200-seeria üks tähtsamaid tehnilisi täiustusi peitub alusvankris. Masin on oma eelkäijast 20 mm laiem ja 60 mm pikem, mis muu hulgas suurendab stabiilsust. Juht tunnetab seda eeskätt parema ergonoomika ja suurema jalaruumi kaudu. Tänu uuele alusvankrile on ka rohkem hoiuruumi näiteks tööriistadele jms. Lisaks sellele on kütusepaak ja aku oluliselt suuremad kui varem.
#000002
Uuel 200-seerial on ka samasugune töövahendite kiirhaakesüsteem nagu Avanti suurematel mudelitel. See lihtsustab töövahendite haakimist ning muudab töövahendi ja laaduri omavahelise kinnituse tugevamaks.
"Uue 200-seeria töövahendite haakesüsteem on nüüd sama kui suurematel Avantidel. Ning töövahendi hüdrovoolikud ühendatakse liitmikuploki abil, mis tagab kerge ühendamise ühe käeliigutusega mis tahes oludes," lisab Jani Käkelä.
Laaduril on standardvarustusena mitmeotstarbeline näidik, sealhulgas töötunniarvesti, kütusenäidik ning mootori ja lisavarustuseks oleva sõidutulede komplekti näidikud. Muu lisavarustuse hulka kuuluvad näiteks kabiin L, soojenduse ja vedrustusega iste, 6-funktsiooniline juhtkang, libisemisvastane klapp ja LED-töötulede komplekt.
#000003
Uus Avant 200-seeria koosneb neljast mudelist. Avant 220 on varustatud võimsa, 20-hobujõulise bensiinimootoriga – tõeline universaalmasin koduomanikele. Kui on vaja rohkem võimsust, on õige valik Avant 225 täiesti uue 25-hobujõulise Kohler EFI bensiinimootoriga ja õlipumbaga, mille hüdroõli tootlikkus on kuni 50 l/min.
200-seeria tootmine algab mudelitega Avant 220 ja 225. Hiljem, 2016. aasta kevadel täieneb seeria mudelitega 225 Park ja 225LPG. Avant 225 Park on varustatud kabiiniga L ning mõeldud eeskätt kinnistuhoolduseks, näiteks muruniitmiseks, pühkimiseks, lehtede kogumiseks, lumekoristuseks ning liiva ja soola puistamiseks. Avant 225LPG on varustatud vedelgaasil töötava mootoriga, mis tekitab vähe heitmeid, mistõttu sobib see hästi ka renoveerimis- ja lammutustöödeks sisetingimustes, kus masina väike tühikaal on tähtsal koha.
#000004